## Обучения за повишаване на квалификацията и компетентностите на учителите и на преподавателите по професионална подготовка

**ДО**

**ВСИЧКИ ЗАИНТЕРЕСОВАНИ СТРАНИ**

**срок за приемане на оферти – 25.03.2022 год.**

# П О К А Н А

 за подаване на оферта за изпълнение на обществена поръчка за извършване на обучения за изпълнение на Поддейност 1.1. Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение по Проект BG05M2OP001-2.014-0001 „Подкрепа за дуалната система на обучение“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове

**УВАЖАЕМИ ГОСПОЖИ И ГОСПОДА,**

На основание чл. 20, ал. 4, т. 2 от Закона за обществените поръчки (ЗОП), отправяме към Вас покана за подаване на оферта за извършване на обучение с предмет: ПН „Техник-растениевъд“,”Трайни насаждения”.

В обучението трябва да са включени теми, свързани със специфични проблеми на педагогическата, дидактическата и методическата работа с учители и наставници.

1. Нови техники и технологии – 1 обучение
2. Нови методи за преподаване -1 обучение

Поръчката е със следните параметри:

1. Обучение на група от 5 бр. учители по професионална подготовка.

2. Място на провеждане на обучението: гр. Кюстендил.

3. Време на провеждане на обучението: 24 академични часа, (3 дни), от които поне 8 ч. за практическо обучение.

4. Дейността по обучение – осигуряване на лектор/и (включително възнаграждение, дневни, пътни и квартирни на лектора) е ангажимент на Изпълнителя.

5. Моля при подготовка на офертата си да се съобразите с Техническото задание за изпълнение на Поддейност 1.1. „Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение“ по Проект BG05M2OP001-2.014-0001 „Подкрепа за дуалната система на обучение“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове, което прилагаме към поканата.

6. В резултат на обучението всеки учител трябва да придобие компетентност за използване на нова техника и технологии по съответните професионални направления за училището с цел адаптиране на обучението в училище към нуждите на индустрията от квалифицирани кадри по професии, ключови за икономиката на страната.

7. На участниците с придобита компетентност в резултат на обучението се издават удостоверения за проведено обучение на учителя за повишаване на квалификацията и компетентностите (по образец).

Приложения към поканата:

1. Проект на договор.

2. Техническо задание.

**ВЪЗЛОЖИТЕЛ**

Директор на ПГСС ”Св.Кл.Охридски”- гр. Кюстендил

Силвия Георгиева

**ТЕХНИЧЕСКО ЗАДАНИЕ**

За изпълнение на Поддейност 1.1. „Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение“ по Проект BG05M2OP001-2.014-0001 ,,Подкрепа за дуалната система на обучение“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове.

1. Предмет на възлагане:

Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение.

Във връзка с динамичното развитие на техниката и технологиите, за осигуряване на качествено професионално образование и обучение се предвиждат обучения на учителите по професионална подготовка свързано с придобиване на знания по нова техника и технологии по съответните професионални направления за училището с цел адаптиране на обучението в училище към нуждите на индустрията от квалифицирани кадри по професии, ключови за икономиката на страната. Обученията да включват теоретично обучение по новостите в производството и практическо обучение в предприятията-партньори с цел прилагането на теоретичните знания на работните места при конкретен работодател, свързани с използваната техника и технологии.

В резултат на обучението всеки учител трябва да придобие компетентност да включва в обучението по своя учебен предмет дейности с учениците, които да развиват техните професионални компетентности в контекста на изучаваното учебно съдържание по съответния учебен предмет.

След приключване на обучението се издава удостоверение за проведено обучение на учителя за повишаване на квалификацията и компетентностите (по образец).

1. Допустима целева група при изпълнение на Поддейност 1.1.:

Педагогически специалисти от съответната институция от системата на ПОО, участваща в проекта – учители по професионална подготовка.

Обученията трябва да се организират в групи от 5 човека, съобразени със спецификата на обучението.

III. Начин на формиране на стойността на обученията:

Стойността на обучението и на съпътстващата го логистика се определя от офертата на ИЗПЪЛНИТЕЛЯ, като при преценката дали да приемат предложените цени на обучението се съобразяват следните обстоятелства:

Проект BG05M2OP001-2.014-0001 ,,Подкрепа за дуалната система на обучение“ финансира разходите въз основа на общия брой обучени лица по единичния разход, определен за един обучаем.

Единичният разход се определя , както следва:

* обучение: единичен разход за 1 обучаем – до 154 лв. включващ: обучителни материали, възнаграждение на лектора за 24 академични часа.

IV. Форма на провеждане на обученията:

Обучението ще бъде с продължителност от 24 академични часа (3 дни), от които поне 8 академични часа ще бъдат за практическо обучение в партниращите предприятия. Обученията ще се проведе в група от 5 учители.

V. Изисквания по отношение на изпълнението:

1. Начин на провеждане на обученията:

1.1. Обученията се провеждат в групи с максимален брой до 8 човека, с цел постигане на максимална ефективност. Числеността на групите трябва да бъде съобразена с програма за провеждане на обучението и разделянето по групи за практическо обучение. Формата на обучение, метода на провеждане на обучението и графикът, както и в последствие наложили се промени по тях, се утвърждава от ВЪЗЛОЖИТЕЛЯ. Работата в групи предполага представяне на добри педагогически практики, които да станат достъпни за всички участници. Темите и графика за обучение  са  определени от ВЪЗЛОЖИТЕЛЯ.

1.2. Налагащи се промени в числеността на обучаемите в група и разпределението им се извършват в координация с ВЪЗЛОЖИТЕЛЯ.

1.3. Когато за обучението е необходимо обучаемите да бъдат снабдени с обучителни материали, ИЗПЪЛНИТЕЛЯТ трябва да осигури комплект от тях на хартиен носител или достъп до тях в електронен вариант.

1.4. Дейността ще се извършва текущо, според вида и продължителността на курса, по възможност в неучебни и/или в почивни дни.

1. Задължения на доставчиците на услуги по обучения:

2.1.Осигуряване на лектори/преподаватели;

2.2. Осигуряване на обучителни материали и/или достъп до тях в електронен вариант за всички участници, включени в обученията.

2.3. Изпълнение на всички дейности, посочени в поканата за подаване на оферта, изпратена от ВЪЗЛОЖИТЕЛЯ.

2.4. Осигуряване на доказателства за техническото изпълнение на дейността, съгласно изискванията на ВЪЗЛОЖИТЕЛЯ.

VI. Срок за извършване на услугата:

ИЗПЪЛНИТЕЛЯТ провежда обучението в посочен от ВЪЗЛОЖИТЕЛЯ период, който може да бъде променен по взаимно съгласие, когато се налага по обективни причини.

VII.  Документи за доказване на изпълнение на дейностите:

Без значение дали ВЪЗЛОЖИТЕЛЯТ е решил да възложи логистичните дейности на обучителната организация или директно на крайния изпълнител (транспортна фирма, хотел, доставчик на храна и др.), в документацията на проекта трябва да се съдържат следните документи, доказващи изпълнението на дейностите и обосноваващи извършените разходи:

1. Учебна програма и график на обученията – представя се от ИЗПЪЛНИТЕЛЯ на обучението.

2.   Списък на участниците за всеки присъствен ден на обучението, който съдържа № на договора за обучение, име на Бенефициента, име на проекта, № и наименование на дейността, място и дата на провеждане, трите имена на участниците, е-mail, телефон и подписи на участниците – представя се от ИЗПЪЛНИТЕЛЯ на обучението.

3. Презентации, материали, лекции, доклади и други подобни – представят се от ИЗПЪЛНИТЕЛЯ на обучението.

4.   Удостоверения на педагогическите специалисти, завършили успешно обучение – копия от издадените по образец, създаден от Възложителя, удостоверения за проведено обучение на учителя за повишаване на квалификацията и компетентностите се представят от ИЗПЪЛНИТЕЛЯ на обучението.

5.   Снимков материал от проведеното обучение – представя се от ИЗПЪЛНИТЕЛЯ на обучението.

6. Разходооправдателни документи за извършените разходи за транспорт или за възстановени пътните разноски – събирането им и представянето на ВЪЗЛОЖИТЕЛЯ е ангажимент на лицето или организацията, на което е възложена дейността.

7. Фактури от изпълнителя на договора за обучение – представя се от ИЗПЪЛНИТЕЛЯ на обучението.

8. Фактури от изпълнителите на дейности по логистика, в случай че ВЪЗЛОЖИТЕЛЯТ е възложил дейността директно на тях (транспортни фирми, хотели, доставчици на храна, собственици на зали и др.) – представят се от изпълнителите.

9. Платежни нареждания и банкови извлечения, от които е видно извършеното плащане – създават се от ВЪЗЛОЖИТЕЛЯ.

10. Документ от хотел за реализираните нощувки – представят се от ИЗПЪЛНИТЕЛЯ на дейността.

ИНФОРМАЦИЯ ЗА ДЕЙНОСТ

 Обучения за повишаване на квалификацията и компетентностите на учителите и на преподавателите по професионална подготовка

Реализирането на Дейност "Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение" ще се проведе при следните условия:

Списък с темите за предвидените обученията:

         - Нови техники и технологии – 3 обучения;

         - Нови методи на преподаване – 1 обучение;

         - Нови методи за оценяване – 1 обучение;

         - Обучение за разработване на учебна документация – 1 обучение.

За включване в обученията учителите по професионална подготовка и учителите методици подават [Заявление – Приложение №1А](https://8a37ec6a-adbc-4125-82ca-df77b828b8a5.filesusr.com/ugd/332e21_78f29334d2c04438ab11e9c5c82e3977.docx?dn=%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B5%20%E2%84%96%201A%20%D0%97%D0%B0%D1%8F%D0%B2%D0%BB%D0%B5%D0%BD%D0%B8%D0%B5%20%D1%83%D1%87%D0%B8%D1%82%D0%B5%D0%BB.docx), до директора за участие в дадено обучение. В обученията приоритетно се включват учителите, преподаващи в паралелките с дуална форма на обучение.

Обученията за периода на изпълнение на проекта ще бъдат възлагани и ще бъдат сключвани договори за обучения по реда на Закона за обществените поръчки (ЗОП), при спазване изискванията на чл. 20 от ЗОП и съобразно стойността на планираните за възлагане дейности от същия вид. Всеки учител по професионална подготовка за периода на изпълнение на проекта следва да премине най-малко 2 обучения за учебна година. Обученията не дублират едно и също съдържание на обучението.

Продължителността на обученията е в рамките на 3 дни за 24 академични часа, от които поне 8 академични часа са за практическо обучение в партниращото предприятие.

Обученията се провеждат в групи до 8 учители (средно 5).

Всеки успешно обучен учител/преподавател по професионална подготовка следва да получи Удостоверение за проведено обучение на учителя за повишаване на квалификацията и компетентностите - [Приложение № 4](https://8a37ec6a-adbc-4125-82ca-df77b828b8a5.filesusr.com/ugd/332e21_fc1ab913d76c4336984c2dd5170cb078.docx?dn=%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B5%20%E2%84%96%204%20%D0%A3%D0%B4%D0%BE%D1%81%D1%82%D0%BE%D0%B2%D0%B5%D1%80%D0%B5%D0%BD%D0%B8%D0%B5%20%D1%83%D1%87%D0%B8%D1%82%D0%B5%D0%BB%D0%B8.docx)

При стартиране на обучението се изготвя учебен график, съгласно който се провеждат теоретична и практическа част, като практиката част не е задължително да се проведе непосредствено след теоретичната.

​